Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Raquel Garbayo Berdonces andreak aurkezturiko galdera, Nafarroako kulturako pertsona ospetsuen urtebetetzeak edo santu-egunak ospatzeari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2021eko apirilaren 19an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma talde parlamentarioari atxikita dagoen Raquel Garbayo Berdonces andreak, Legebiltzarreko Erregelamenduan xedatutakoaren babesean, galdera hau aurkezten du, Nafarroako Gobernuko Kultura eta Kiroleko kontseilariak idatziz erantzun diezaion:
Teresa Catalánen 70. urtebetetzea ospatzeko zer ekitaldi eginen diren jakin ostean jakin nahi dugu ea programazio-patroirik dagoen Nafarroako kulturako pertsona ospetsuen urtebetetzeak edo santu-egunak ospatzeko.
Hala baldin bada, zer irizpide erabiltzen dira? Norena da erabakia eta zertan dautza ekitaldiok? Nork erabakitzen ditu datak? Nortzuk dira ekitaldiotako artistak eta parte-hartzaileak?
Iruñean, 2021eko apirilaren 15ean
Foru parlamentaria: Raquel Garbayo Berdonces
